Cauda Equina Syndrom er en sjelden men alvorlig tilstand som krever øyeblikkelig tilsyn fra lege og vurdering til kirurgi så snart som mulig. Ved Cauda Equina Syndrom har en større nervesamling nederst i ryggmargen blitt klemt. Symptomene er de samme som ved isjias men i tillegg kan det være sadel anestesi (nummenhet i og rundt anus og sete), nedsatt blære- og endetarmsfunksjon. Denne tilstanden kan, hvis ikke det blir behandlet raskt, forårsake varige lammelser og skader.